
טקסט הדף מנוקד



וְלוֹ תַּאֲנַת שִׁילֹה מָקוֹם שֶׁכׇּל הָרוֹאֶה אוֹתוֹ מִתְאַנֵּחַ עָלָיו עַל אֲכִילַת קָדָשִׁים שֶׁלּוֹ


רַבִּי אֲבָהוּ אָמַר אָמַר קְרָא בֵּן פֹּרָת יוֹסֵף בֵּן פֹּרָת עֲלֵי עָיִן עַיִן שֶׁלֹּא רָצְתָה לִזּוֹן וְלֵיהָנוֹת מִדָּבָר שֶׁאֵינוֹ שֶׁלּוֹ תִּזְכֶּה וְתֹאכַל כִּמְלֹא עֵינֶיהָ


רַבִּי יוֹסֵי בְּרַבִּי חֲנִינָא אָמַר וּרְצוֹן שֹׁכְנִי סְנֶה עַיִן שֶׁלֹּא רָצְתָה לֵיהָנוֹת מִדָּבָר שֶׁאֵינוֹ שֶׁלּוֹ תִּזְכֶּה וְתֹאכַל בֵּין הַשְּׂנוּאִין


תָּנָא רוֹאֶה שֶׁאָמְרוּ רוֹאֶה כּוּלּוֹ וְלֹא הַמַּפְסִיק בֵּינוֹ לְבֵינוֹ אֲמַר לֵיהּ רַבִּי שִׁמְעוֹן בֶּן אֶלְיָקִים לְרַבִּי אֶלְעָזָר אַסְבְּרָא לָךְ כְּגוֹן בֵּי כְנִישְׁתָּא דְּמָעוֹן אָמַר רַב פָּפָּא רוֹאֶה שֶׁאָמְרוּ לֹא רוֹאֶה כּוּלּוֹ אֶלָּא רוֹאֶה מִקְצָתוֹ


בָּעֵי רַב פָּפָּא עוֹמֵד וְרוֹאֶה יוֹשֵׁב וְאֵינוֹ רוֹאֶה מַאי בָּעֵי רַבִּי יִרְמְיָה עוֹמֵד עַל גַּבֵּי הַנַּחַל וְרוֹאֶה (יוֹשֵׁב) בְּתוֹךְ הַנַּחַל וְאֵינוֹ רוֹאֶה מַאי תֵּיקוּ


כִּי אֲתָא רַב דִּימִי אָמַר רַבִּי בִּשְׁלֹשָׁה מְקוֹמוֹת שָׁרְתָה שְׁכִינָה עַל יִשְׂרָאֵל בְּשִׁילֹה וְנוֹב וְגִבְעוֹן וּבֵית עוֹלָמִים וּבְכוּלָּן לֹא שָׁרְתָה אֶלָּא בְּחֵלֶק בִּנְיָמִין שֶׁנֶּאֱמַר חֹפֵף עָלָיו כׇּל הַיּוֹם כׇּל חֲפִיפוֹת לֹא יְהוּ אֶלָּא בְּחֶלְקוֹ שֶׁל בִּנְיָמִין


כִּי אָזֵיל אַבָּיֵי אַמְרַהּ קַמֵּיהּ דְּרַב יוֹסֵף אָמַר חַד בְּרָא הֲוָה לֵיהּ לְכַיְילִיל וְלָא מִיתְּקַן וְהָכְתִיב וַיִּטֹּשׁ אֶת מִשְׁכָּן שִׁילוֹ וּכְתִיב וַיִּמְאַס בְּאֹהֶל יוֹסֵף וּבְשֵׁבֶט אֶפְרַיִם לֹא בָחָר


אָמַר רַב אַדָּא מַאי קָא קַשְׁיָא לֵיהּ דִּלְמָא שְׁכִינָה בְּחֵלֶק בִּנְיָמִין וְסַנְהֶדְרִי גְּדוֹלָה בְּחֵלֶק יוֹסֵף מִדְּמָצִינוּ בְּבֵית עוֹלָמִים דִּשְׁכִינָה בְּחֶלְקוֹ שֶׁל בִּנְיָמִין וְסַנְהֶדְרִין בְּחֵלֶק יְהוּדָה


אֲמַר לֵיהּ הָכִי הַשְׁתָּא הָתָם מְ(י)קָרְבָן נַחֲלוֹת גַּבֵּי הֲדָדֵי הָכָא מִי מְקָרְבָן הָכָא נָמֵי מְקָרְבָן כִּדְאָמַר רַבִּי חָמָא בְּרַבִּי חֲנִינָא רְצוּעָה הָיְתָה יוֹצֵאת מֵחֶלְקוֹ שֶׁל יְהוּדָה וְנִכְנֶסֶת לְחֶלְקוֹ שֶׁל בִּנְיָמִין וּבָהּ הָיָה מִזְבֵּחַ בָּנוּי וְהָיָה בִּנְיָמִין הַצַּדִּיק מִצְטַעֵר עָלֶיהָ לְבׇלְעָהּ


הָכָא נָמֵי רְצוּעָה הָיְתָה יוֹצֵאת מֵחֶלְקוֹ שֶׁל יוֹסֵף לְחֶלְקוֹ שֶׁל בִּנְיָמִין וְהַיְינוּ דִּכְתִיב תַּאֲנַת שִׁילֹה


כְּתַנָּאֵי חֹפֵף עָלָיו זֶה מִקְדָּשׁ רִאשׁוֹן כׇּל הַיּוֹם זֶה מִקְדָּשׁ שֵׁנִי וּבֵין כְּתֵפָיו שָׁכֵן אֵלּוּ יְמוֹת הַמָּשִׁיחַ


רַבִּי אוֹמֵר חוֹפֵף עָלָיו זֶה הָעוֹלָם הַזֶּה כׇּל הַיּוֹם אֵלּוּ יְמוֹת הַמָּשִׁיחַ וּבֵין כְּתֵפָיו שָׁכֵן זֶה הָעוֹלָם הַבָּא


תָּנוּ רַבָּנַן יְמֵי אֹהֶל מוֹעֵד שֶׁבְּמִדְבָּר אַרְבָּעִים שָׁנָה חָסֵר אַחַת יְמֵי אֹהֶל מוֹעֵד שֶׁבַּגִּלְגָּל אַרְבַּע עֶשְׂרֵה שֶׁבַע שֶׁכִּבְּשׁוּ וְשֶׁבַע שֶׁחִלְּקוּ יְמֵי אֹהֶל מוֹעֵד שֶׁבְּנוֹב וְגִבְעוֹן חֲמִשִּׁים וָשֶׁבַע נִשְׁתַּיְּירוּ לְשִׁילֹה שְׁלֹשׁ מֵאוֹת וְשִׁבְעִים חָסֵר אַחַת


יְמֵי אֹהֶל מוֹעֵד שֶׁבַּמִּדְבָּר אַרְבָּעִים חָסֵר אַחַת מְנָלַן דְּאָמַר מָר שָׁנָה רִאשׁוֹנָה עָשָׂה מֹשֶׁה אֶת הַמִּשְׁכָּן שְׁנִיָּה הוּקַם הַמִּשְׁכָּן וְשָׁלַח מֹשֶׁה מְרַגְּלִים


שֶׁבַּגִּלְגָּל אַרְבַּע עֶשְׂרֵה שֶׁבַע שֶׁכִּבְּשׁוּ וְשֶׁבַע שֶׁחִלְּקוּ מְנָלַן דְּקָאָמַר כָּלֵב בֶּן אַרְבָּעִים שָׁנָה אָנֹכִי בִּשְׁלֹחַ מֹשֶׁה עֶבֶד ה' אוֹתִי מִקָּדֵשׁ בַּרְנֵעַ לְרַגֵּל אֶת הָאָרֶץ וָאָשֵׁב אוֹתוֹ דָּבָר כַּאֲשֶׁר עִם לְבָבִי וּכְתִיב וְעַתָּה הִנֵּה אָנֹכִי הַיּוֹם בֶּן חָמֵשׁ וּשְׁמֹנִים שָׁנָה


כִּי עַבְרֵיהּ לְיַרְדֵּן בַּר כְּמָה הָוֵי בַּר שִׁבְעִין וְתַמְנֵי וְקָאָמַר בֶּן חָמֵשׁ וּשְׁמוֹנִים שָׁנָה הֲרֵי שֶׁבַע שֶׁכִּבְּשׁוּ


וְשֶׁבַע שֶׁחִלְּקוּ מְנָלַן אִיבָּעֵית אֵימָא מִדְּשֶׁבַע שֶׁכִּבְּשׁוּ שֶׁבַע נָמֵי שֶׁחִלְּקוּ


וְאִיבָּעֵית אֵימָא מִדְּלָא מַשְׁכַּחַתְּ לַהּ בְּאַרְבַּע עֶשְׂרֵה שָׁנָה אַחַר אֲשֶׁר הֻכְּתָה הָעִיר


אֹהֶל מוֹעֵד שֶׁבְּנוֹב וְגִבְעוֹן חֲמִשִּׁים וָשֶׁבַע מְנָא לַן דִּכְתִיב וַיְהִי כְּהַזְכִּירוֹ אֶת אֲרוֹן הָאֱלֹהִים


וְתָנָא כְּשֶׁמֵּת עֵלִי הַכֹּהֵן חָרְבָה שִׁילֹה וּבָאוּ לְנוֹב כְּשֶׁמֵּת שְׁמוּאֵל הָרָמָתִי חָרְבָה נוֹב וּבָאוּ לְגִבְעוֹן


וּכְתִיב וַיְהִי מִיּוֹם שֶׁבֶת הָאָרוֹן בְּקִרְיַת יְעָרִים וַיִּרְבּוּ הַיָּמִים וַיִּהְיוּ עֶשְׂרִים שָׁנָה וַיִּנָּהוּ כׇּל בֵּית יִשְׂרָאֵל אַחֲרֵי ה'


הָנֵי עֶשְׂרִים שָׁנָה עֶשֶׂר שָׁנָה שֶׁמָּלַךְ שְׁמוּאֵל בְּעַצְמוֹ וְשָׁנָה שֶׁמָּלַךְ שְׁמוּאֵל וְשָׁאוּל וּשְׁתַּיִם שֶׁמָּלַךְ שָׁאוּל וְשֶׁבַע דְּדָוִד




רש"י



 ולו תאנת שילה. חפשתיו ולא מצאתיו במקרא אבל מצאתיו (ועבר) מזרחה תאנת שילה (יהושע טז): תאנת. לשון תאניה ואניה (איכה ב) שהיו מתאנחין ורואין שמשם היו זוכרין אכילת קדשים שהיתה במקום מראיתו: שאינו שלו. אשת אדוניו: בן פרת יוסף. לשון פריה ורביה מקום אכילת קדשים נתרבה לו על ידי העין ושילה בחלקו של יוסף היתה כדכתיב (תהלים עח) וימאס באהל יוסף וגו' אחר ויטש משכן שילה כתיב: ורצון. ע''י רצון שלא רצה ליזון ממה שאינו שלו: בין השנואים. שילה קדשיו נאכלין אף בגבולי שאר שבטים ששנאוהו: אסברא לי. הראני דוגמא לדבר: בי כנישתא דמעון. משם היו רואין את שילה ולא היה דבר מפסיק: לא רואה את כולה. לראות משם את כולה שילה אלא מקצת: חד ברא הוה ליה לכייליל ולא מיתקן. נראה בעיני כי אביו של אביי כייליל שמו: מי מקרבן. שילה וגבול נחלת בנימין: תאנת שילה. על שהיה בנימין מתאונן עליה: העולם הזה. כל מקום ששרתה שכינה ואף שילה ונוב וגבעון: נשתיירו לשילה. מארבע מאות ושמונים מיציאת מצרים לבנין הבית שס''ט: שניה הוקם המשכן. דכתיב ויהי בשנה השנית בחדש הראשון וגו' (שמות מ): וקאמר כלב. בשעת חילוק כשבא לתבוע חברון בן מ' שנה וגו' והיא היתה השנה השניה נתעכבו במדבר שוב שלשים ושמונה שנה נמצא כלב בן ע''ח שנים כשעברו הירדן וקאמר בשעת חילוקה בן חמש ושמונים שנה הרי שבע נשתהו לכיבוש: מדשבע כיבשו שבע חילקו. סברא בעלמא היא: ואיבעית אימא מדלא אשכח י''ד שנה אחר שהוכתה העיר. דלא מיתוקם קרא דכתיב ביחזקאל (לג) בארבע עשרה שנה אחר אשר הוכתה העיר בראש השנה שנאמר בעשור לחדש היה דבר ה' אלי וגו' ודרשינן במסכת ערכין (דף יב.) איזה היא שנה שראש השנה בעשור לחדש הוי אומר זה יובל ולא מנו שמיטין ויובלות אלא לאחר ירושה וישיבה וכי אמרת דשנות כיבוש וחילוק י''ד היו ודלית להו ממנין היובלות משכחת לה דחרב הבית בשנת ל''ו ליובל והוה ליה שנת היובל שנת י''ד שנה אחר שנה שהוכתה העיר ואי לא לא משכחת לה כיצד ויהי בשמנים שנה וד' מאות שנה וגו' ויבן הבית לה' צא מהן מ' שהיו במדבר נמצא משבאו לארץ עד שנבנה הבית ארבע מאות וארבעים והבית עמד ד' מאות ועשר הרי ח' מאות וחמשים הרי י''ז יובלות שלימים צא מהן י''ד שכבשו ושחלקו שלא מנו יובלות נמצא בית חרב קודם השלמת היובל י''ד שנה והכי תניא בהדיא בערכין (שם:) י''ז יובלות מנו ישראל משנכנסו לארץ עד שיצאו ואי אתה יכול לומר משנכנסו מנו שאם אתה אומר כן נמצא בית חרב בתחילת היובל ואי אתה מוצא י''ד שנה אחרי אשר הוכתה העיר אלא צא מהן שבע שכבשו ושבע שחלקו ואתה מוצא ארבע עשרה שנה אחר שהוכתה העיר: חרבה נוב. ע''י שאול: בקרית יערים. שם נתנוהו לסוף ד' חדשים שעמד בשדה פלשתים שנאמר (שמואל א ה) ותכבד יד ה' אל האשדודים והחזירוהו בעגלה חדשה ונתנוהו שם ועשה שם עשרים שנה עד שהביאו דוד משם בשנה ראשונה שנעשה מלך על כל ישראל שהיא שנה שמינית למלכו על יהודה: הכי גרסינן עשרה דשמואל עצמו. שהיה שופט לבדו משמת עלי עד שמלך שאול ובמסכת תמורה (דף יד: טו.) ה''ג לה עשר שנים שמלך שמואל לעצמו דאותה שנה ששאלו להם מלך היא שנה עשירית לשמואל הרמתי ושנה אחת מלכו שמואל ושאול יחד שהיה שאול הולך אחר עצת שמואל עד שסרח במעשה אגג וסר שמואל מעליו כדכתיב (שמואל א טו) ולא יסף שמואל לראות את שאול וגו' ומלך שוב שאול שתי שנים והן שכתב במקרא (שם יג) ושתי שנים מלך על ישראל דלא חשיב אותם דמלך שמואל בהדיה והיינו דאמרינן בסמכת תענית (דף ה:) מי גרם לשאול שישב בגבעה שתי שנים ומחצה תפלתו של שמואל ברמה דבחצי שנה ראשונה סרח ונגזרה עליו מיתה אלא שעמדה לו תפלת שמואל ושבע שמלך דוד בחברון על יהודה ולכשהמליכוהו כל ישראל עליהם הביא את הארון מקרית יערים עיר דוד הרי עשרים: 

תוספות



 אין פירוש לקטע זה 

מהרש"א - חידושי אגדות

אמר קרא ונסב הגבול מזרחה תאנת שילה וגו'. הכי כתיב קרא בגורל בני יוסף ולפי שלא נמצא בשום מקום שיהיה שילה קרוי תאנת שילה דרשוהו הכי לרמוז בגורל בני יוסף שהיה בו גבול מזרחה עד מקום שאדם מתאנח על אכילת קדשים דשילה ומאן דדריש ליה מקרא בן פורת וגו' אסיפא דקרא בנות צעדה עלי שור סמוך דדריש עלי עין מל' סלוק דכה"ג דרשינן ליה בברכות ובפ' הפועלים וה"ק עלי עין בשביל שסילק עינו מאשת פוטיפר זכה שבגבולו בנות שהם שאר השבטים צעדו באכילת קדשים עלי שור עד מקום ראיה כמו אשורנו ולא קרוב ומאן דדריש מקרא ורצון שוכני סנה ה"פ דקרא ורצון לפי שעשה רצון המקום ולא רצתה עינו ליהנות כו' תזכה באכילת שוכני דהיינו באכילת קדשים משכן שילה עד בין השנואים דהיינו שאר השבטים שהיה ראיית הרואה מגיע משם עד לכאן וק"ל:


בג' מקומות שרתה שכינה כו'. לכאורה ודאי דשרתה שכינה גם באהל מועד במדבר ובגלגל כדלקמן אלא דהנהו דחשיב הכא כלם בחלק בנימין היו אבל הא דקאמר כל חפיפות לא יהו אלא בחלקו של בנימן לא משמע כן ואפשר דאהל מועד לא חשיב כיון שהיה בח"ל ובגלגל נמי לא מקרי שורה שכינה במשכן כיון שהיה זמן כיבוש א"י וחלוקה לא חשיב הכא אלא מיום שבאו אל המנוחה ואל הנחלה דהיינו שילה וירושלים והיתר שבין זה לזה דהיינו נוב וגבעון כדלקמן משמע הכא דנוב פשיטא להו דבחלק בנימן הוה והמקרא לא מוכח כן דחשיב י"ד ערים בנחלת בנימן וחשיב גבעון וירושלים ולא חשיב נוב בינייהו ודו"ק:


הכי השתא התם מיקרבן נחלות אהדדי הכא מי מיקרבן כו' יש נדקדק היאך לא ידע דקרא כתיב ויעל משם גורל בני בנימן וגו' בין בני יהודה ובין בני יוסף ויש ליישב דודאי דנחלתן של יוסף לבנימן מיקרבן אהדדי כמו ליהודה אלא דה"ק מי אשכחן דמיקרבן כ"כ בעיר אחת כמו שמצינו ביהודה שמפורש בקרא בהדיא דירושלים נפלה בנחלת שניהם ומשני כדאמר כו' רצועה יוצאה מחלקו של יהודה כו' והיה בנימן מצטער כו' דזה ודאי אינו מפורש אלא ממדרש דקרא מלשון חופף כל היום כדאמרי' פ' איזהו מקומן ה"נ איכא למימר הכי ממדרש הכתוב דרצועה יוצאה מחלק של יוסף כו' והיה בנימן מצטער דכתיב תאנת שילה כפרש"י ודו"ק:


כתנאי חופף זה מקדש כו' ובין כתפיו שכן אלו ימות כו'. במקדש בעוה"ז לא היה לשכינה דבוק גמור אלא דרך חפיפה משא"כ לימות המשיח דהוי דיבוק גמור לשכינה עם ישראל דהיינו ובין כתיפיו שכן ומקדש שני שהוא חסר בכמה דברים לא דריש ליה אלא מריבוי דכל היום וכן לדרשה דבין כתפיו שכן בעה"ב יהיה לשכינה דיבוק גמור כמ"ש שיהיו צדיקים יושבים ועטרותיהן בראשיהן ונהנין מזיו השכינה ולא כן לימות המשיח כדאמרינן אין בין עוה"ז לימות המשיח אלא שיעבוד גליות ולכך לא דריש אלא מרבויא דכל היום וק"ל:


ימי אהל מועד מ' שנה חסר כו' נשתיירו לשילה שס"ט כו'. כל הסוגיא מבואר באורך בפרש"י והנני מקצר דבריו דחשיב הכא כל אותן שנים שהיו מיציאת מצרים עד בנין הבית היכן היה המשכן ומפורש בקרא שהיו ת"פ שנים מיציאת מצרים עד בנין הבית והיה בשנה הרביעית למלך שלמה ועתה חשוב שנה אחת מיציאת מצרים עד שהוקם המשכן בשנה שניה ועוד ל"ט שנה שעמד המשכן במדבר עד בואם לא"י ועוד י"ד שנים שבגלגל דהיינו ז' שכבשו וז' שחלקו ז' שכבשו מוכח מדברי כלב שהיה בן מ' שנה בשליחות מרגלים שהיה בשנה שניה נצאתם ממצרים נמצא שהיה בן ע"ח שנה כשנכנסו לארץ ישראל וכשנכבשה הארץ שהיא תחלת החלוקה שהיה לשבט יהודה אמר כלב שהיה בן פ"ה שנים נמצא ע"כ שכבשו ז' שנים ועוד ז' שחלקו מסברא מדז' כו' א"נ מדכתיב י"ד שנים אחרי אשר הוכתה העיר בר"ה דהיינו יובל לא מתוקם אלא ע"י ז' שכבשו וז' שחלקו שהרי משנכנסו לארץ עד שגלו תת"ן שנים שהם י"ז יובלות ואילו לא היו י"ד שנים שהן ז' שכבשו וז' שחלקו נמצא היה הבית חרב בהשלמת היובל ולא י"ד שנים אחר החורבן כמו שאמר בקרא שבנוב וגבעון נ"ז שנים כמפורש הרי בין הכל קי"א שנים נשתיירו מת"פ בין שנים דמדבר ודגלגל ובין שנים דנוב וגבעון שס"ט שנים לשילה ושנים דנוב וגבעון מוכח לה דהיו נ"ז שנים דהא משבא הארון משדה פלשתים היה עשרים שנה עד שהביאו דוד משם דהיינו י"א דשמואל ושתים דשאול וז' שמלך דוד בחברון ועוד ל"ג שנה שמלך על כל ישראל ועוד ד' שנים שמלך שלמה קודם שנבנה הבית הרי נ"ז שנים לנוב וגבעון ויש לדקדק כיון דשנים של נוב יש להם קצבה כדקאמר דמשחרב שילה באו לנוב חרבה נוב באו לגבעון א"כ לא היו ימי נוב יותר מי"א שנים שהן י"א שנים שמלך שמואל א"כ אמאי חשיב להו כחדא הל"ל ימי נוב י"א שנים וימי גבעון מ"ו שנים וי"ל כיון דדינם חד הוא שבהם הותרו הבמות חשיב להו כחדא וכן משמע לקמן:





רש"ש

רש"י ד"ה אסברא לי. הראני כו'. והנה לפנינו הגי' אסברא לך. ועי' בסה"ד בהקדמה דגי' רש"י עיקר כי מצינו בש"ס (ע"ש המקומות שהביא) דר"ש בן אליקום היה תלמידו דר' אלעזר:



רש"י ד"ה וקאמר כלב. נתעכבו כו' שלשים ושמונה שנה. כצ"ל:





הגהות יעב"ץ

גמ' תנא רואה שאמרו כל שרואה כולו ואין דבר מפסיק בינו וכו' כצ"ל:


שם א"ל ר"ש בן אליקים לר"א אסברה לך. נ"ב רש"י גרס לי וחסר א"ל כגון כו':


שם ת"ר ימי וכו' ארבעים שנה. נ"ב צ"ע הלא אפי' כל ימי עמידת ישראל במדבר לא היו מגיעים לשלשים ותשע שנה כי בשנה שניה נשתלחו מרגלים. ומשילוחן עד סוף ימי המדבר שמונה ושלשים שנה מפורש בתורה. וכן מוכיחים דברי כלב דבסמוך. הרי לא שלמו ל"ט שנה ליציאת מצרים עד פסח שעשו ישראל בגלגל. נמצאו ימי אהל במדבר שלשים ושמונה שנה. כלו באחד בניסן שלאחר מיתת משה. וי"ל בדוחק שבעל שמועה זו נמשך אחר לשון הכתוב שעמדו ישראל במדבר ארבעים שנה. עם שאינן אלא ל"ט שנים בדיוק (ובע"כ נפרשהו כאילו היה כתוב עד ומשמעו ולא עד בכלל. או בדרך במספר ארבעים. שהוא סמוך לארבעים) קרי להו ארבעים עלה קאי תנא דברייתא דלא דק נמי וסמיך אארבעים דקרא (שר"ל ל"ט) דגרע מנייהו חדא. ודכוותיה אשכחן בקרא גבי מרגלים. דמני ארבעים שנה ואינן אלא ל"ח שנה:


רש"י ד"ה מדשבע כבשי וכו' בעלמא היא. נ"ב עי' אם לבינה:





בן יהוידע

עַיִן שֶׁלֹּא רָצְתָה לֵהָנוֹת מִמִּי שֶׁאֵינָהּ שֶׁלָּהּ, תִּזְכֶּה וְתֹאכַל כִּמְלֹא עַיִן שֶׁלָּהּ (בראשית מט, כב). נראה לי בס"ד מלוי עי"ן יו"ד נו"ן עולה מספר מלון [126] שנעשה לו מלון חדש. אי נמי מלוי הנזכר עולה כמנין 'מחזה אכילה' [126] כלומר אכילה שהיא תלויה במחזה שהוא ראיה ולא בגוף המקום וזכה לכך על אשר היה טהור ונקי גם במחזה שלא הסתכל בה.
ומה שאמר 'תֹּאכַל בֵּין הַשְּׂנוּאִים שֶׁלָּהּ' נראה לי בס"ד זו מעלה גדולה דהקדושה שהיא בחלקו מתפשטת ויוצאה חוץ לחלקו דגם שכיניו נהנים ממנו וזהו מדה כנגד מדה הם כתיב בהם ויראו אותו מרחוק ויתנכלו אותו להמיתו ועתה הם רואים חלקו מרחוק ואוכלים קדשים שהם חיים לגוף כי כל אכילת מצוה היא רפואה וחיים.



וּבְכֻלָּן לֹא שָׁרְתָה אֶלָּא בְּחֵלֶק בִּנְיָמִין. נראה לי בס"ד לכן נתן יוסף הצדיק ע"ה לבנימין הצדיק ע"ה חָמֵשׁ חֲלִפֹת שְׂמָלֹת (בראשית מה, כב) שהם ארבעה יתרים על אחיו לרמוז לו על ארבעה מקומות ששרתה שכינה לישראל בחלקו.
ומה שאמר בתיבת 'חֹפֵף עָלָיו כָּל הַיּוֹם' (דברים לג, יב) שכל חפיפות תהיה בחלקו של בנימין, כי מקום בית קודש קדשים נקרא בית תפלה וידוע מה שאמר רבינו האר"י ז"ל דשערי תפלה הם בבינה וידוע כי הבינה שמינית מתתא לעילא ובאחדים אות שמיני הוא ח' ובעשרות אות שמיני הוא פ' ובמאות אות שמיני הוא ף' פתוחה הרי אותיות חפף שהם רומזים לבינה ששם הם שערי תפלה הפתוחים במקום ההוא של השראת שכינה הנקרא בית תפלה כמו שנאמר כִּי בֵיתִי בֵּית תְּפִלָּה יִקָּרֵא לְכָל הָעַמִּים (ישעיה נו, ז).



מִדְּשֶׁבַע כָּבְשׁוּ, שֶׁבַע נַמִּי חָלְקוּ. פירש רש"י ז"ל סברה בעלמא היא. וקשא מאי סברה יש בזה הלא התבשיל בשתי שעות ונאכל בחצי שעה או ברבע שעה?
ונראה לי בס"ד על פי מה שאמר רבינו האר"י ז"ל בשער הכונות דארץ ישראל היא סוד המלכות כוללת לאה ורחל בסוד הפסוק עַד אָנָה בִּכְיָה בְצִיּוֹן וּמִסְפֵּד בִּירוּשָׁלָיִם אַתָּה תָּקוּם תְּרַחֵם צִיּוֹן וְתִבְנֶה חוֹמוֹת יְרוּשָׁלָיִם, שצריך לכוין ציון כנגד רחל וירושלים כנגד לאה. גם מפורש עוד בדברי רבינו האר"י ז"ל דארץ ישראל רומזת על שתיהן לאה ורחל ובה יהיה תיקון שתיהן ומפורש בדבריו דתיקון שתיהם הוא בסוד שבעה ושבעה לכן מלך דוד המלך ע"ה תחלה בחברון שבע שנים לתקן את רחל ואחר כך מלך בירושלים לתקן את לאה. וכתוב בשער הפסוקים על ענין ארבעה עשר שנים שעבד יעקב אבינו ע"ה ברחל ז' שנים ובלאה ז' שנים וכן בחנוכת הבית עשה שלמה המלך ע"ה חג ז' ימים וז' ימים וכן בזכריה במנורה שבעה ושבעה מוצקות לנרות כולם הם שבעה כנגד רחל ושבעה כנגד לאה עיין שם.
ולכן גם הכא כיון דשבע כבשו מוכרח להיות שבע חלקו כי בשבע דכבשו הוא כנגד דרחל ושבע דחלקו הם כנגד לאה כי אי אפשר להיות הפרש ביניהם בענין השבע כמו שאמר רבינו האר"י ז"ל ודו"ק.





גליון הש"ס - רבי עקיבא איגר

גמ' אסברא לך. ברש"י הגי' אסברא לי. ובסדר הדורות בהקדמה אות ד' כתב שכן עיקר:





מראית העין

שבנוב ושבגבעון חמשים ושבע מנ"ל דכתיב ויהי כהזכירו את ארון האלהים ויפול מעל הכסא אחרנית בעד יד השער ותשבר מפרקתו וימת ותניא כשמת עלי חרבה שילה וכו'. אפשר לרמוז בפסוק זה במ"ש רבינו האר"י ז"ל דאהרן גלגול הרן לתקן אדה"ר שעבד ע"ז ובא בגלגול אהרן והיה צריך אהרן ליהרג כשא"ל הערב רב לעשות העגל והי"ל למסור עצמו למיתה והוא ראה חור שהרגוהו ואדם הראשון בא בנחור ונחור בחור וסבר שזה יספיק ואהרן נתגלגל בעלי לכן ותשבר מפרקתו ויפול מעל הכסא דעל ע"ז חייב סקילה זהת"ד ואפשר שלכן כשהזכירו הארן נפל לרמז דבזה היה תקון אהרן. ועוד אפשר לרמוז מעל הכסא ר"ת גימטריא אדם. אחרני"ת ר"ת אהרן חור נחור רוצה ה' תקונם ודוק הטב:





פתח עינים

אזל אמרה קמיה רב יוסף א"ל חד ברא וכו'. אע"ג דאביי אמרה משם רב דימי א"ר מ"מ קפיד רב יוסף על אביי מדוע לא הוקשה לו לאביי מקרא ואמרה סתם:
ודע דבנימוקי הרב פרי חדש לספר המדע (והם בסוף פר"ח הלכות פסח וכו') יש הגהה אחת בפ"ה מהלכות ת"ת דמקשה מסוגיין ולפי הנראה דהמגיה לא חש לקמחיה יסבו"ר ולא ידע ע"ש והיו עיניך רואות:





שערי תורת בבל

(קיח ב) א"ל ר"ש בן אליקים לר"א אסברה לך כגון בי כנשתא דמעון.—בשמ"ק [ובכ"י מינבן ורומי] הנוסח: א"ל ר"ש ב"א לר"א אסברה לי א"ל כגון בי כנשתא דמעון, וכגירסא זו מוכח בפירש"י, וכן מפורש בירושלמי מגלה פ"א הי"ד [עב רע"ד]: "ר' שמעון בר מיישא בעא קומי ר' לעזר מהו הרואה שילה או שילה ומשכן שילה א"ל שילה ומשכן שילה כגון הדא בית מעון". וברור אצלי שיש להגיה שם: "ר"ש בר אליקים" (במקום "ר"ש בר מיישא"), וגם כי לא נמצא בשום מקום אחר את "ר"ש בר מיישא".


(שם) כי אתא רב דימי אמר רבי. בשמ"ק כאן נמחקה מלת "רבי" [וכן לי' בכ"י מינכן ורומי ובילקוט תהלים ע"ח], ובילקוט ברכה רמז תתקנ"ז הנוסח: "אמר ר' יוחנן", אבל העיקר כנוסח שלפנינו, כדמוכח בירושלמי מגלה שם (ע"ש).

